**Notă informativă**

**la proiectul de lege cu privire la modificarea şi completarea**

**Legii bugetului de stat pe anul 2018**

**Introducere**

Modificarea Legii bugetului de stat pe anul 2018 este efectuată în conformitate cu art.61 al Legii finanțelor publice și responsabilității bugetar-fiscale nr.181 din 25 iulie 2014. Factorii de bază, care au determinat amendamentele operate la bugetul de stat pe anul 2018 sunt următorii:

* ajustarea indicatorilor bugetari la venituri, cheltuieli și soldul bugetar (deficit) reieșind din reestimarea prognozelor principalilor indicatori macroeconomici, care au fost coordonate cu experții Fondului Monetar Internațional în cadrul misiunii desfășurate în perioada 15-25 martie 2018;
* revizuirea și prioritizarea programelor de cheltuieli, implementarea programelor noi care nu au fost aprobate în Legea bugetului de stat pentru anul 2018;
* asigurarea implementării în continuare a reformei administrației publice centrale.

1. **Cadrul macroeconomic – evoluţii curente**

Pe parcursul anului 2017 economia Republicii Moldova a continuat trendul ascendent: creșterea investițiilor în active imobilizate, intensificarea comerțului exterior, creșterea veniturilor și cheltuielilor publice etc. S-au înregistrat evoluții pozitive ale sectorului real: agricultura, industria, serviciile de transport etc. Creșterea reală a salariului și majorarea remiterilor de peste hotare au condus la majorarea consumului. Totodată, a continuat aprecierea valutei naționale și s-a menținut procesul dezinflaționist.

În anul 2017 Produsul intern brut a crescut cu 4,5% și a însumat 150,4 mild. lei. Creșterea economică s-a datorat intensificării activității economice din majoritatea sectoarelor economiei naționale. Cea mai semnificativă influență asupra creșterii PIB a avut valoarea adăugată brută creată în comerțul cu ridicata și cu amănuntul, transport și depozitare, hoteluri și restaurante; agricultură, silvicultură și pescuit; industria; domeniul IT și al comunicațiilor, precum și cel al construcțiilor.

De la începutul anului 2017 moneda națională a marcat o apreciere de 14,4% față de dolarul SUA în termeni nominali și de 2,3% față de Euro. Principalii factori care au determinat aprecierea monedei naționale au fost majorarea exporturilor și remiterilor valutare de peste hotare, oscilațiile dolarului SUA pe piețele valutare internaționale și politica monetară restrictivă a Băncii Naționale a Moldovei.

În anul 2017, comerțul exterior a fost influențat de creșterea prețurilor mărfurilor la nivel mondial, îmbunătățirea cererii externe și interne și aprecierea reală a leului moldovenesc. Astfel, exporturile s-au majorat cu 18,6%, iar importurile - cu 20,2%. Soldul negativ al balanței comerciale a constituit 2406,3 mil. dolari SUA, față de 1975,7 mil. dolari în ianuarie-decembrie 2016. Gradul de acoperire a importurilor cu exporturi în ianuarie-decembrie 2017 a constituit 50,2%, fiind mai mic cu 0,7 p.p. decît cel înregistrat în aceeași perioadă a anului 2016.

Volumul producției industriale în anul 2017 a înregistrat o creștere cu 3,4% față de anul 2016, iar volumul producției agricole - o creștere de 8,6%. În anul 2017 volumul investițiilor în active imobilizate a însumat circa 21,0 mild. lei, cu 1,3% mai mult față de anul 2016.

Câștigul salarial mediu lunar brut al unui salariat din economia națională pentru anul 2017 a constituit 5697,1 lei și s-a majorat în termeni nominali cu 12,1% față de anul 2016, iar în termeni reali - cu 5,2%.

Conform prognozelor ajustate de către Ministerul Economiei și Infrastructurii în anul 2018, creșterea economică va rămâne solidă – 3,8% comparativ cu anul 2017 (în prețuri comparabile). Creșterea veniturilor reale, fluxurile continue de remitențe, efectele politicii monetare din perioada anterioară, precum și creșterea investițiilor publice, vor susține cererea internă, în timp ce comerțul exterior, deși va încetini ritmul, parțial din cauza tendinței de apreciere a monedei naționale, oricum va demonstra și în continuare ritmuri de creștere destul de înalte.

Totodată în anul 2018 se prognozează o scădere bruscă a inflației. Conform prognozei, inflația atinge cel mai mic nivel al bazei țintite de BNM în anul 2018 – 4,1 la sută, reieșind din efectul stocurilor anterioare legate de prețurile la produse alimentare și cele reglementate, precum și aprecierii ulterioare a ratei de schimb, care se va reflecta în prețurile de piață internă.

Astfel, reieșind din rezultatele de dezvoltare economică în anul 2017, pentru anul 2018 se remarcă în continuare un trend ascendent a evoluției social-economice, care se prezintă în tabelul care urmează.

| **Indicatorii** | **Unitatea de măsură** | **Rezultate înregistrate în anul 2017** | **Prognoze la elaborarea bugetului pe anul 2018** | **Prognoze precizate pentru anul 2018** |
| --- | --- | --- | --- | --- |
| **Produsul intern brut nominal** | mild. lei | 150,4 | 160,1 | 163,0 |
| *față de anul precedent în prețuri comparabile* | % | 104,5 | 103,0 | 103,8 |
| **Indicele prețurilor de consum** |  |  |  |  |
| *mediu anual* | % | 106,6 | 104,3 | 104,1 |
| *la sfîrşitul anului* | % | 107,3 | 103,5 | 102,5 |
| **Cursul de schimb al leului** |  |  |  |  |
| *mediu anual* | lei/dol. SUA | 18,49 | 17,68 | 16,83 |
| *la sfîrșitul anului* | lei/dol. SUA | 17,10 | 17,90 | 16,79 |
| **Export** | mil.dol. SUA | 2 425,0 | 2 540,0 | 2 790,0 |
| *față de anul precedent* | % | 119,0 | 108,0 | 115,0 |
| **Import** | mil.dol. SUA | 4 831,0 | 5 100,0 | 5 670,0 |
| *față de anul precedent* | % | 120,0 | 106,0 | 117,4 |
| **Soldul balanței comerciale** | mil.dol. SUA | -2 406,0 | -2 560,0 | -2 880,0 |
| **Producția industrială** |  |  |  |  |
| *în prețuri curente* | mild.lei | 50,8 | 52,0 | 54,7 |
| *față de anul precedent* | % | 103,4 | 105,0 | 105,5 |
| **Producția agricolă** |  |  |  |  |
| *în prețuri curente* | mild.lei | 32,4 | 32,5 | 33,1 |
| *față de anul precedent în prețuri comparabile* | % | 108,6 | 101,0 | 102,1 |
| **Investiții în active materiale pe termen lung** |  |  |  |  |
| *în prețuri curente* | mild.lei | 20,8 | 21,9 | 22,2 |
| *față de anul precedent în prețuri comparabile* | % | 101,3 | 104,0 | 104,3 |
| **Fondul de remunerare a muncii** |  | 40,0 | 42,6 | 43,2 |
| *în prețuri curente* | mild.lei | 112,3 | 107,2 | 107,8 |
| *față de anul precedent în prețuri comparabile* | % | 105,4 | 102,8 | 103,6 |
| **Cîștigul salarial mediu nominal a unui salariat** | lei | 5 697,0 | 6 150,0 | 6 180,0 |
| *în prețuri curente* | % | 112,1 | 107,9 | 108,5 |
| *față de anul precedent în prețuri comparabile* | % | 105,1 | 103,4 | 104,2 |

1. **Executarea bugetului public național (BPN) în trimestrul I și estimările executării scontate pînă la finele anului 2018**

Reieșind din estimările actualizate ale bugetului de stat, precum și ale bugetului asigurărilor sociale de stat (BASS), fondurilor asigurării obligatorii de asistență medicală (FAOAM) și bugetelor locale (UAT), principalii indicatori ale bugetul public național se prezintă în următorul tabel.



În primul trimestru al anului 2018, veniturile bugetului public național s-au majorat cu 1 290,5 mil.lei sau 10,8% comparativ cu perioada similară a anului 2017 și au constituit 13 284,8 mil. lei. Pe tipuri de bugete, la partea de venituri proprii (fără transferuri interbugetare) a bugetului de stat s-au acumulat venituri mai multe cu 680,6 mil.lei, bugetului asigurărilor sociale de stat – cu 382,2 mil.lei, bugetelor locale (consolidat) – cu 121,1 mil.lei și FAOAM – cu 106,6 mil.lei. Acest lucru, în mare parte, este determinat de faptul că s-au majorat încasările din impozite și taxe cu 736,3 mil. lei sau 9,2%.

Conform scenariului scontat pentru anul 2018, veniturile, cheltuielile și deficitul bugetului public național se majorează cu 963,9 mil. lei, 1 312,5 mil. lei și 348,6 mil.lei respectiv. Ca pondere în PIB veniturile, cheltuielile și deficitul BPN vor constitui 35,6%, 38,7% și 3,1%.

1. **Estimările executării scontate și propunerile de modificare a bugetului de stat pe anul 2018**

***3.1. La venituri***

Drept temei pentru reestimarea veniturilor bugetului de stat au servit încasările la impozite și taxe înregistrate în primul trimestru al anului curent, precum și prognoza indicatorilor macroeconomici revizuită în luna martie curent.Comparativ cu veniturile aprobate ale bugetului de stat, estimările scontate pentru anul 2018 la acest capitol denotă o creștere de 303,5 mil. lei. Din acestea, încasările la *impozite și taxe* se majorează cu 1 078,5 mil. lei, la *alte venituri -* cu 123,8 mil. lei, iar la *granturi* se estimează diminuări de 902,8 mil. lei.

Estimările cadrului de venituri ale bugetului de stat se prezintă în următorul tabel.

*mil. lei*

|  |  |  |  |
| --- | --- | --- | --- |
|  | Aprobat | Propuneri de modificare (+,-) | Scontat |
| **Venituri, total** | **36 618,5** | **303,5** | **36 922,0** |
| *inclusiv* |  |  |  |
| Impozite și taxe | 32 074,6 | 1 078,5 | 33 153,1 |
| Granturi | 2 830,0 | -902,8 | 1 927,2 |
| *pentru susținerea bugetului* | *2 189,2* | *-903,7* | *1 285,5* |
| *pentru proiecte finanțate din surse externe* | *640,8* | *0,9* | *641,7* |
| Alte venituri | 1 704,5 | 123,8 | 1 823,3 |
| Transferuri | 9,4 | 4,0 | 13,4 |

Reieșind din nivelul de executare a veniturilor bugetului de stat în primul trimestru ale anului curent, precum și avînd la bază prognoza revizuită a unor indicatori macroeconomici, estimările scontate pe an a bugetului de stat, denotă majorări pe unele tipuri de venituri în sumă totală de 1 609,5 mil. lei, iar pe altele diminuări în sumă de 1 306,0 mil. lei.

***Principalele*** ***majorări*** intervin la următoarele tipuri de venituri:

- taxa pe valoarea adăugată la mărfurile importate (accelerarea ritmurilor de creștere a importurilor față de cele luate în calcul la proiectul bugetului – 17,4% față de 6% respectiv; fluctuația cursului de schimb) – cu *676,0 mil.lei*;

- taxa pe valoarea adăugată la mărfurile produse și serviciile prestate pe teritoriul Republicii Moldova (reestimarea consumului intern și creșterea livrărilor impozabile la cota standard) – cu *247,3 mil.lei*;

- impozite pe venitul persoanelor fizice și juridice (majorarea bazei de calcul reieșind din încasările conform Declaraților prezentate pentru anul 2017 și reestimările PIB-ului nominal și a fondului de remunerare a muncii) – cu *106,6 mil.lei*, inclusiv impozite pe venitul persoanelor fizice – 38,2 mil.lei și persoanelor juridice – 68,4 mil.lei;

- taxele pentru comerțul exterior (majorarea ritmurilor de creștere a comerțului exterior față de cele prognozate) – cu *97,8 mil.lei;*

- accizele la produsele din tutun importate – cu *88,2 mil.lei*;

- accizele la produsele petroliere importate (creșterea volumului importurilor la unele tipuri de produse petroliere) – cu *87,3 mil.lei;*

- accizele la autoturismele importate (creșterea numărului autovehiculelor importate) – cu *79,9 mil.lei;*

-alte venituri încasate în bugetul de stat(inclusiv veniturile unor autorități/instituții la autogestiune, ca urmare a modificării statutului acestor entități, în contextul reformei administrației publice centrale, care urmează să fie luate la buget și anume: Agenția Națională Transport Auto, Autoritatea Aeronautică Civilă, Agenția de Stat pentru Proprietate Intelectuală, Agenția Navală, Agenția de Intervenții și Plăți pentru Agricultură - 113,2 mil.lei ) *-* cu *113,3 mil. lei;*

- venituri colectate de către autoritățile/instituțiile bugetare – *cu 23,4* mil.lei (încasări de la prestarea serviciilor și plata pentru locațiunea – 20,9 mil.lei, donațiile – 2,5 mil.lei);

- impozitul unic perceput de la rezidenții parcurilor pentru tehnologia informației (defalcări la bugetul de stat conform prevederilor Legii nr.77/2016) – cu *5,2 mil.lei.*

Principalele tipuri de venituri, la care se estimează ***diminuări***, sunt:

- majorarea restituirilor la TVA și accize(reieșind din executarea pe I trimestru al anului curent și creșterea ritmurilor exporturilor cu 15,0% comparativ cu 8% luate în calcul la aprobarea bugetului) *-* cu *297,0 mil. lei*;

- venituri din proprietate (diferite plăți la dobînzi) – *cu 9,8 mil.lei*, reieșind din recalcularea la rata dobînzilor a soldurilor mijloacelor bănești în conturile bugetare și cursul de schimb utilizat la rectificarea bugetului;

- plăți pentru poluarea mediului (reieșind din modificările care au fost aprobate prin legea nr.313/2017 și deschiderea codului economic separat pentru amenzi aplicate de Inspectoratul pentru Protecția Mediului) – cu *10,4 mil.lei*;

- granturi externe pentru susținerea bugetului – cu *903,7 mil.lei.* În estimările scontate ale bugetului de stat la granturile pentru suport bugetar au fost excluse granturile din partea Comisiei Europene, care au fost primite la finele anului 2017, a căror debursare trebuia să aibă loc în 2018 (o tranșă din programul ENPARD), pentru sectorul energetic și tranșa III din asistența macrofinanciară. Concomitent, au fost actualizate sumele intrărilor de granturi în baza evaluărilor efectuate de către Comisia Europeană pe acordurile implementate. Toate estimările de granturi au fost reestimate la cursul de schimb, utilizat la rectificarea bugetului.

Informația privind programele de suport bugetar din partea UE este prezentată în tabelul ce urmează.



*Granturile destinate* *proiectelor finanțate din surse externe* se majorează cu 0,9 mil.lei, în urma reestimării intrărilor de granturi, precum și intrarea în vigoare pe parcursul anului a acordurilor noi.

Propunerile detaliate de modificare a veniturilor bugetului de stat se prezintă în Tabelul nr. 2. la prezenta Notă.

***3.2. La cheltuieli***

Reieșind din estimările volumului de venituri, cheltuielile bugetului de stat se propun spre majorare cu 652,1 mil.lei sau cu 1,6 la sută față de cele aprobate în buget, suma anuală precizată constituind 41 984,5 mil.lei.

Cheltuielile bugetului de stat și resursele din care acestea se acoperă estimate pe anul 2018, se prezintă în tabelul care urmează.

*mil.lei*

|  |  |  |  |
| --- | --- | --- | --- |
|  | Aprobat | Propuneri de modificare (+;-) | Precizat |
| **Cheltuieli, total** | **41332.4** | **652.1** | **41984.5** |
| cheltuieli curente | 35236.4 | 553.4 | 35789.8 |
| cheltuieli capitale | 6096.0 | 98.7 | 6194.7 |
| Resurse total, | *41332.4* | *652.1* | *41984.5* |
| *inclusiv:* |  |  |  |
| *resurse generale* | *36189.2* | *1331.8* | *37521.0* |
| *resurse ale proiectelor finanțate din surse externe* | *4317.0* | *-703.0* | *3614.0* |
| *venituri colectate* | *826.2* | *23.3* | *849.5* |

Cheltuielile în cadrul proiectelor finanţate din surse externe se diminuează cu 703,0 mil.lei, sau cu 16,3 la sută față de volumul aprobat în buget. Aceste modificări reflectă tendința implementării proiectelor finanțate din surse externe pînă la finele anului 2018.

Cheltuielile suportate din contul resurselor generale și celor colectate de autoritățile/ instituțiile bugetare se majorează la total cu 1 355,1 mil.lei sau cu circa 3,7 la sută. Aceste suplimentări de fonduri bugetare vizează un set de măsuri și acțiuni cu caracter sectorial și intersectorial, care sunt reflectate în compartimentele care urmează.

În aspect economic, *cheltuielile curente*, în bugetul de stat se propun a fi majorate cu 553,4 mil.lei. În rezultat, acestea vor constitui circa 35 789,8 mil.lei.

Cheltuielile de personal se prevăd în sumă de circa 6 821,0 mil.lei, fiind propuse majorări în sumă de 103,8 mil. lei, necesare pentru implementarea normelor prevăzute de legislație, din care preponderent (81,9 mil. lei) pentru asigurarea majorării cu 10 la sută a salariilor de funcție pentru angajații salariați în baza Rețelei Tarifare Unice, începînd cu 1 ianuarie 2018, calcularea primei de asigurare obligatorie de asistență medicală de la ajutorul material, ca urmare a abrogării, prin Legea nr. 123/2017, în vigoare din 1 ianuarie 2018, a anexei nr. 3 la Legea nr. 1593/2002 cu privire la mărimea, modul și termenele de achitare a primelor de asigurare obligatorie de asistență medicală.

Suplimentar au fost incluse alocații în sumă de circa 32,4 mil. lei, pentru consolidarea capacității unor autorități publice create/reorganizate (Serviciul Prevenirea și Combaterea Spălării Banilor, Autoritatea Națională de Integritate, Agenția de Recuperare a Bunurilor Infracționale din cadrul Centrului Național Anticorupție, etc.), cheltuieli pentru Comisia Electorală Centrală legate de alegerile locale, achitarea plăților prevăzute de legislația în vigoare din contul veniturilor colectate suplimentar.

Concomitent, la propunerile unor autorități publice centrale sunt incluse diminuări la cheltuieli de personal în sumă totală de 10,5 mil. lei, legate de reorganizările produse și funcțiile vacante existente.

Cheltuielile pentru *bunuri și servicii* se propun în volum 2 430,7 mil.lei, cu o majorare de circa 217,2 mil.lei, destinate asigurării funcționalității instituțiilor bugetare, incluzînd și cheltuielile estimate în sumă de 113,2 mil.lei pentru unele autorități/instituții publice la autogestiune, ca urmare a modificării statutului acestor entități, în contextul reformei administrației publice centrale.

Cheltuielile pentru achitarea *dobînzilor* aferente datoriei de stat se preconizează în sumă de circa 1 667,9 mil.lei, cu o diminuare de 151,6 mil.lei din contul deservirii la costuri mai mici a valorilor mobiliare de stat emise anterior.

Cheltuielile pentru *subsidii* se estimează la circa 3 877,6 mil.lei, cu o creștere de 992,1 mil.lei, dintre care pentru Programul de reparație a drumurilor publice naționale, locale, comunale și a străzilor – 800,0 mil.lei, consolidarea bazei tehnico-materiale a instituțiilor medico-sanitare publice – 105,3 mil.lei, dezvoltarea Serviciului National Unic pentru Apeluri de Urgență 112 – 63,6 mil.lei.

Pentru *prestații sociale*, alocațiile vor constitui circa 387,0 mil.lei, fiind majorate cu 16,7 mil.lei, necesare pentru acoperirea insuficienței la plata ajutoarelor bănești și indemnizațiilor la încetarea contractului de muncă.

*Transferurile către bugetul asigurărilor sociale de stat* se reduc la total cu 293,4 mil.lei, dintre care transferurile pentru acoperirea deficitului bugetului asigurărilor sociale de stat - cu 241,8 mil.lei, iar transferurile pentru prestații sociale - cu 51,6 mil.lei.

*Transferurile către bugetele locale* se majorează cu 72,5 mil.lei, urmare a majorării normei financiare de alimentare a copiilor/elevilor din instituțiile de învățămînt începînd cu 1 septembrie 2018, acoperirii insuficienței de mijloace ale unor instituții de învățămînt și școli sportive, calcularea primei de asigurare obligatorie de asistență medicală la ajutorul material pentru angajații instituțiilor de învățămînt și a școlilor sportive, majorării unor plăți și prestații sociale, precum și acoperirea cheltuielilor efectuate în anul 2017 din contul veniturilor proprii ale bugetelor locale pentru măsurile de protecție socială, infrastructura drumurilor publice locale și cheltuieli capitale finanțate din contul transferurilor cu destinație specială de la bugetul de stat și compensarea veniturilor ratate pentru anul 2018 urmare anulării încasărilor la bugetele locale a amenzilor aplicate de secțiile de supraveghere și control ale traficului rutier. Ajustările detaliate ale volumelor transferurilor de la bugetul de stat către bugetele locale se prezintă în *Tabelul nr.5* la prezenta Notă.

Pentru *cheltuielile capitale,* în bugetul de stat pe anul curent se vor direcţiona 6 194,7 mil.lei, cu 98,7 mil.lei sau cu 1,6 la sută mai mult față de aprobat iniţial în buget. Majorarea respectivă se datorează lansării Programului de reparație periodică a drumurilor publice naționale (în limitele localităților), locale, comunale și a străzilor (Drumuri bune pentru   
Moldova).

Conform estimăriicapacității de valorificare pînă la finele anului curent a alocațiilor pentru investiții capitale, volumul acestora va atinge circa 2432,1 mil.lei, diminuîndu-se cu 904,6 mil.lei sau cu 27,1 la sută faţă de volumul aprobat inițial.

Propunerile de modificare a alocațiilor pentru investiții capitale pe autoritățile publice centrale sunt reflectate în *Tabelul nr.4* la prezenta Notă*.*

***3.3. Estimările de cheltuieli pe grupe funcţionale principale***

Propunerile de modificare a cheltuielilor pe grupe funcționale rezultă din revizuirea și prioritizarea programelor de cheltuieli, țînînd cont de rezultatele executării în perioada expirată de la începutul anului și estimările executării scontate pînă la finele anului 2018. Concomitent, modificările respective la nivel funcțional, dar și în aspect organizațional, reflectă impactul reformei administrației publice centrale implementate de Guvern, care a rezultat în redistribuirea alocațiilor între autoritățile vizate de reformă.

Propunerile de modificare a cheltuielilor pe grupe funcționale și factorii specifici acestora se expun în continuare.

***3.3.1.Serviciile de stat cu destinație generală***

Cheltuielile pentru grupa dată se prevăd cu o creștere de 347,3 mil.lei sau cu 5,5 la sută față de aprobat.

*mil. lei*

|  |  |  |  |
| --- | --- | --- | --- |
|  | Aprobat | Propuneri de modificare (+;-) | Precizat |
| **Cheltuieli, total** | **6361,0** | **347,3** | **6708,3** |
| *Ponderea în totalul cheltuielilor bugetului de stat, %* | *15,4* | x | *16,0* |
| cheltuieli curente | 6292,6 | 337,0 | 6629,6 |
| cheltuieli capitale | 68,4 | 10,3 | 78,7 |
| Resurse total, | *6361,0* | *347,3* | *6708,3* |
| *inclusiv:* |  |  |  |
| *resurse generale* | *6025,4* | *323,8* | *6349,2* |
| *resurse ale proiectelor finanțate din surse externe* | *166,3* | *22,7* | *189,0* |
| *venituri colectate* | *169,3* | *0,8* | *170,1* |

Factorii principali, care au condiționat modificările față de bugetul aprobat se prezintă precum urmează:

*majorări de alocaţii pentru:*

- organizarea și desfășurarea alegerilor locale noi pentru funcția de primar general al municipiului Chișinău și de primar al municipiului Bălți, stabilite pentru data de 20 mai 2018 - 22,5 mil. lei;

- organizarea și desfășurarea Conferinței interparlamentare ,,Georgia, Moldova și Ucraina: provocările de securitate curente" - 2,9 mil. lei;

- asigurarea achitării îndemnizațiilor la expirarea mandatului de deputat și altor indemnizații pentru funcționari publici din cadrul Parlamentului în conformitate cu legislația națională– 4,4 mil.lei;

-achitarea indemnizațiilor la încetarea raporturilor de muncă a personalului din Curtea Constituțională - 0.4 mil lei;

- asigurarea funcționalității Cancelariei de Stat – circa 53,0 mil.lei, dintre care: - 10 mil. lei - pentru compensarea cheltuielilor Direcţiei pentru administrarea clădirilor Guvernului, legate de întreţinerea şi administrarea spaţiilor gestionate, fapt care urmează a fi luat în considerare la estimarea volumului veniturilor din plata pentru întreţinerea spaţiilor, altele decît serviciile comunale; - 8.8 mil. lei - pentru eliberarea semnăturilor electronice subiecţilor declarării averii şi a intereselor personale; - 2.0 mil. lei pentru achitarea serviciilor SA Moldtelecom pentru platforme (liniile de telecomunicații ale sistemelor guvernamentale de telecomunicații); 8.1 mil. lei - pentru Baza Auto a Cancelariei de Stat pentru efectuarea lucrărilor de reparație a acoperișului blocului administrativ și combustibil în legătură cu mărirea parcului de automobile în baza reformei la finele anului 2017; - 23,0 mil. lei pentru efectuarea unor lucrări de reparații capitale și curente în clădirea Guvernului;

* asigurarea funcționalității Serviciului Fiscal de Stat (achiziționarea calculatoarelor și altor echipamente comunicaționale, mentenanța și dezvoltarea sistemelor informaționale, lucrări de reparație, procurarea și întreținerea autoturismelor, cheltuieli pentru procurarea mobilierului, indemnizații etc) – 42,6 mil.lei;
* asigurarea funcționalității Serviciului Vamal (procurarea uniformei și încălțămintei, reconstrucția încăperilor de serviciu a clădirii administrative a Biroului Vamal Centru, indemnizații etc) –22,0 mil.lei;
* pentru plata serviciilor comunale, serviciilor și echipamentelor comunicaționale, mentenanța și dezvoltarea sistemelor informaționale, lucrări de reparație la alte autorități publice din sector - 8,6 mil. lei;
* alocații destinate investițiilor capitale - 10,2 mil lei;
* susținerea din partea Guvernului a Programului Diaspora Acasă Reușește ,, DAR 1+3” – 5,0 mil. lei;
* suplimentarea fondului de intervenție al Guvernului – 20,0 mil. lei;
* implementarea în continuare a reformei administrației publice, ca urmare a modificării statutului unor autorități/instituții publice la autogestiune - 113,2 mil. lei;
* asigurarea funcționalității Autorității Naționale de Integritate în conformitate cu Hotărîrea Parlamentului nr.9 din 08.02.2018, inclusiv cheltuieli de personal – 12,0 mil.lei;
* cheltuieli de personal în contextul creării cabinetului viceprim-ministrului prin majorarea efectivului limită cu 5 unități suplimentare pentru Cancelaria de Stat conform Hotărîrii Guvernului nr. 65 din 17 ianuarie 2018 – 1,0 mil.lei;
* majorarea salariului de funcție (bază) cu 10% pentru angajații salarizați în baza Rețelei tarifare unice, cu excepția militarilor și angajaților din domeniu educației, inclusiv ai școlilor sportive - 6,6 mil. lei;
* calcularea primei de asigurare obligatorie de asistențe medicală la ajutorul material, ca urmare a abrogării, prin Legea nr.123/2017, în vigoare din 01.01.2018, a anexei nr.3 la Legea cu privire la mărimea, modul și termenele de achitare a primelor de asigurare obligatorie de asistență medicală nr.1593/2002 – 3,4 mil. lei.

Totodată *se diminuează* cu 151,6 mil. lei - alocaţiile pentru serviciul datoriei de stat interne, în legătură cu deservirea la costuri mai mici a valorilor mobiliare de stat emise anterior.

Transferurile de la bugetul de stat către bugetele locale se propun cu o majorare de 12157,6 mii lei, dintre care:

* 6733,0 mii lei, destinate pentru acoperirea cheltuielilor efectuate în anul 2017 din contul veniturilor proprii ale bugetelor locale, care urmau a fi finanțate din transferurile cu destinație specială de la bugetul de stat pentru:

- măsuri de protecție socială – 1908,7 mii lei

- infrastructura drumurilor publice locale – 4248,9 mii lei

- cheltuieli capitale – 575,4 mii lei;

* 2000, 0 mii lei pentru  compensarea veniturilor ratate în anul 2018, ca urmare a anulării încasărilor la bugetele locale a amenzilor aplicate de secțiile de supraveghere și control ale traficului rutier;
* 3424,6 mii lei –  transferuri cu destinație specială pentru cheltuieli capitale la implementarea proiectelor în curs de execuție.

***3.3.2. Apărarea naţională***

Alocațiile pentru grupa dată sunt prevăzute cu o majorare de 18,0 mil. lei, sau cu 2,9 la sută față de aprobat.

*mil. lei*

|  | Aprobat | Propuneri de modificare(+;-) | Precizat |
| --- | --- | --- | --- |
| **Cheltuieli, total** | **617,0** | **18,0** | **635,0** |
| *Ponderea în totalul cheltuielilor bugetului de stat, %* | *1,5* | x | *1.5* |
| cheltuieli curente | 585,4 | 13,0 | 598,4 |
| cheltuieli capitale | 31,6 | 5,0 | 36,6 |
| **Resurse total,** | **617,0** | **18,0** | **635,0** |
| *inclusiv:* |  |  |  |
| resurse generale | 575,1 | 18,0 | 593,1 |
| resurse ale proiectelor finanțate din surse externe | 8,5 |  | 8,5 |
| venituri colectate | 33,4 |  | 33,4 |

Factorii care au cauzat majorarea cheltuielilor aprobate, se prezintă după cum urmează:

- majorarea salariului de funcție (bază) cu 10% pentru angajații salarizați în baza Rețelei tarifare unice (cu excepția militarilor) – 4,8 mil. lei.

- calcularea primei de asigurare obligatorie de asistențe medicală la ajutorul material, ca urmare a abrogării, prin Legea nr.123/2017, în vigoare din 01.01.2018, a anexei nr.3 la Legea cu privire la mărimea, modul și termenele de achitare a primelor de asigurare obligatorie de asistență medicală nr.1593/2002 – 0,2 mil. lei.

- dotarea bazei tehnico-materiale a armatei naționale – 13,0 mil. lei.

***3.3.3. Ordine publică şi securitate naţională***

Alocaţiile la grupa datăsunt prevăzute cu o majorare de 62,3 mil. lei sau cu 1,4 la sută faţă de aprobat. *mil.lei*

|  | Aprobat | Propuneri de modificare (+;-) | Precizat |
| --- | --- | --- | --- |
| **Cheltuieli, total** | **4444,1** | **62,3** | **4506,4** |
| *Ponderea în totalul cheltuielilor bugetului de stat, %* | *10,8* | *0,1* | *10,7* |
| cheltuieli curente | 3814,7 | 94,3 | 3909,0 |
| cheltuieli capitale | 629,4 | -32,0 | 597,4 |
| **Resurse total,** | **4444,1** | **62,3** | **4506,4** |
| *inclusiv:* |  |  |  |
| resurse generale | *4191,1* | *159,4* | *4350,5* |
| resurse ale proiectelor finanțate din surse externe | *189,2* | *-97,7* | *91,5* |
| venituri colectate | *63,8* | *0,6* | *64,4* |

Factorii principali, care au generat modificarea cheltuielilor se prezintă după cum urmează:

*majorări de alocații pentru:*

* majorarea salariului de funcție (bază) cu 10% pentru angajații salarizați în baza Rețelei tarifare unice (cu excepția militarilor) - 6,6 mil lei
* calcularea primei de asigurare obligatorie de asistențe medicală la ajutorul material, ca urmare a abrogării, prin Legea nr.123/2017, în vigoare din 01.01.2018, a anexei nr.3 la Legea cu privire la mărimea, modul și termenele de achitare a primelor de asigurare obligatorie de asistență medicală nr.1593/2002- 2,1 mil.lei;
* cheltuieli de personal în legătură cu reorganizările structurale-13,4 mil.lei;
* servicii de asistență medicală acordată colaboratorilor cu statut special - 7,1 mil. lei;
* indemnizații la încetarea raporturilor de muncă – 4,4 mil.lei;
* reparația capitală și curentă a sediilor - 28,5 mil.lei, dintre care reparația sediului transmis Procuraturii Generale -22,0 mil lei;
* dotarea cu echipament și mijloace speciale – 50,3 mil. lei;
* asigurarea cu uniformă de serviciu – 16,6 mil. lei;
* dezvoltarea comunicațiilor în scopuri operaționale în cadrul poliției – 16,0 mil. lei;
* achiziționarea tehnicii speciale – 8,1 mil. lei;
* întreținerea și dezvoltarea unor instituții din domeniul afacerilor interne – 25,9 mil. lei;
* asigurarea activității Serviciului chinologic, nou creat in cadrul SPPS - 2,0 mil lei);
* achitarea datoriei pentru servicii de telecomunicații guvernamentale - 23,2 mil. lei;
* plata titlului executoriu – 2,6 mil. lei;
* crearea și asigurarea activității Serviciului Prevenire și Combaterea Spălării Banilor – 12,3 mil. lei.

- cheltuieli din contul revizuirii veniturilor colectate - 0,6 mil.lei.

*reduceri de alocații:*

* reducerea cheltuielilor pentru reconstrucția judecătoriei Chișinău – 46,0 mil. lei;
* identificarea economiilor la cheltuieli de personal din contul funcțiilor vacante – 9,3 mil. lei;
* diminuarea contribuției Guvernului la proiectul finanțat din surse externe „Construcția Penitenciarului din mun. Chișinău” – 6,2 mil. lei.
* diminuarea cheltuielilor din contul proiectelor finanțate din surse externe, reieșind din estimările scontate până la sfârșitul anului - 97,7 mil.lei.

***3.3.4. Servicii în domeniul economiei***

Cheltuielile incluse la grupa dată sunt prevăzute cu o majorare de 264,7 mil.lei, sau circa 3,7 la sută faţă de aprobat.

*mil.lei*

|  |  |  |  |
| --- | --- | --- | --- |
|  | Aprobat | Propuneri de modificare (+;-) | Precizat |
| **Cheltuieli, total** | **7147,5** | **264,7** | **7412,2** |
| *Ponderea în totalul cheltuielilor bugetului de stat, %* | *17,3* | x | *17,7* |
| cheltuieli curente | 3088,7 | 130,5 | 3219,2 |
| cheltuieli capitale | 4058,8 | 134,2 | 4193,0 |
| **Resurse total,** | **7147,5** | **264,7** | **7412,2** |
| *inclusiv:* |  |  |  |
| resurse generale | 3861,3 | 822,5 | 4683,8 |
| resurse ale proiectelor finanțate din surse externe | 3178,1 | -557,8 | 2620,3 |
| venituri colectate | 108,1 |  | 108,1 |

Cele mai semnificative *majorări* de mijloace au fost operate la următoarele programe de cheltuieli:

- programul de reparație periodică a drumurilor publice naționale (în limitele localităților), locale, comunale și a străzilor (Drumuri bune pentru   
Moldova) - 800 mil. lei;

- mentenanța Serviciului Național Unic pentru Apeluri de Urgență 112 - 63,6 mil. lei;

- proiectul „Reabilitarea rețelelor electrice” - 61,2 mil. lei din contul soldului de mijloace bănești create la 31 decembrie 2017;

- proiectul de achiziție a locomotivelor și de restructurare a infrastructurii feroviare - 53,2 mil. lei;

- reconstrucția drumurilor de acces în Zona Economică Liberă ”Bălți” subzona, Strășeni - 15 mil lei;

- dotarea cu convertoare pentru televiziunea digitală terestră a familiilor beneficiare de ajutor social – 5,0 mil lei.

- majorarea salariului de funcție (bază) cu 10% pentru angajații salarizați în baza Rețelei tarifare unice, cu excepția militarilor și angajaților din domeniu educației, inclusiv ai școlilor sportive - 16,2 mil. lei;

- calcularea primei de asigurare obligatorie de asistență medicală la ajutorul material, ca urmare a abrogării, prin Legea nr.123/2017, în vigoare din 01.01.2018, a anexei nr.3 la Legea cu privire la mărimea, modul și termenele de achitare a primelor de asigurare obligatorie de asistență medical nr.1593/2002 - 0,9 mil. lei;

- majorarea numărului de unități al Agenției pentru Supraveghere Tehnică - 2,3 mil. lei.

Totodată, *s-au diminuat* cheltuielile proiectelor finanțate din surse externe, semnificativ fiind diminuate următoarele proiecte:

* proiectul de susținere a programului în sectorul drumurilor - 411,5 mil. lei în legătură cu rezilierea unor contracte de reconstrucție a drumurilor naționale;
* excluderea proiectului ”Construcția Sălii Polivalente” în legătură cu decizia Guvernului de a construi acest obiectiv prin intermediul parteneriatului public-privat;
* proiectul „Ameliorarea competitivității” - 24,2 mil. lei, precum și contribuția Guvernului la construcția gazoductului, în legătură cu construcția gazoductului de către un partener privat - 55,7 mil. lei.

***3.3.5.Protecția mediului***

Cheltuielile incluse la grupa dată sunt prevăzute cu o diminuare de 8,5 mil.lei, sau circa 5,4 la sută faţă de aprobat.

*mil.lei*

|  | Aprobat | Propuneri de modificare (+;-) | Precizat |
| --- | --- | --- | --- |
| **Cheltuieli, total** | **157,7** | **-8,5** | **149,2** |
| *Ponderea în total cheltuielile bugetului de stat (%)* | *0,4* | x | *0,4* |
| cheltieli curente | 144,0 | 1,9 | 145,9 |
| cheltuieli capitale | 13,7 | -10,4 | 3,3 |
| **Resurse, total** | **157,7** | **-8,5** | **149,2** |
| *inclusiv:* |  |  |  |
| resurse generale | 136,5 | 1,9 | 138,4 |
| resurse ale proiectelor finanțate din surse externe | 13,1 | -10,4 | 2,7 |
| venituri colectate | 8,1 |  | 8,1 |

Modificarea cheltuielilor cu 8,5 mil.lei este cauzată în special de:

*diminuarea* cheltuielilor din cadrul proiectului finanțat din surse externe "Punerea în siguranță și reabilitarea amenajărilor de la Nodul Hidrotehnic Costești, Stînca etapa I" *cu 10,4 mil.lei,* precum și

*majorarea* cheltuielilor pentru salarii:

- majorarea salariului de funcție (bază) cu 10% pentru angajații salarizați în baza Rețelei tarifare unice, cu excepția militarilor și angajaților din domeniu educației, inclusiv ai școlilor sportive cu 1,8 mil.lei;

- calcularea primei de asigurare obligatorie de asistențe medicală la ajutorul material, ca urmare a abrogării, prin Legea nr.123/2017, în vigoare din 01.01.2018, a anexei nr.3 la Legea cu privire la mărimea, modul și termenele de achitare a primelor de asigurare obligatorie de asistență medicală nr.1593/2002 cu 0,1 mil.lei*.*

***3.3.6. Gospodăria de locuințe***

Cheltuielile incluse la grupa dată sunt prevăzute cu o majorare de 6,4 mil.lei, sau cu circa 1,4 la sută faţă de aprobat.

*mil.lei*

|  | Aprobat | Propuneri de modificare (+;-) | Precizat |
| --- | --- | --- | --- |
| **Cheltuieli, total** | **442,8** | **6,4** | **449,2** |
| *Ponderea în totalul cheltuielilor bugetului de stat, %* | *1,1* | x | *1,1* |
| cheltuieli curente | 44,5 | -3,7 | 40,8 |
| cheltuieli capitale | 398,3 | 10,1 | 408,4 |
| **Resurse total,** | **442,8** | **6,4** | **449,2** |
| *inclusiv:* |  |  |  |
| resurse generale | 264,4 |  | 264,4 |
| resurse ale proiectelor finanțate din surse externe | 178,4 | 6,4 | 184,8 |

Modificarea cheltuielilor este cauzată de *majorările* parvenite în cadrul proiectelor finanțate din surse externe, și anume:

* 22,3 mil. lei - proiectul ”Modernizarea serviciilor publice locale”, majorat cu 70,3 la sută din contul soldului de mijloace creat la 31 decembrie 2017;
* 0,02 mil. lei - proiectul național de alimentare cu apă și canalizare,

precum și *diminuarea* cu 15,9 mil. lei a cheltuielilor în cadrul proiectului ”Construcția locuințelor sociale II”.

***3.3.7 Ocrotirea sănătății***

Cheltuielile pentru grupa dată sunt prevăzute cu o majorare de 141,3 mil.lei sau cu 3,6 la sută faţă de cele aprobate.

*mil.lei*

|  | Aprobat | Propuneri de modificare (+;-) | Precizat |
| --- | --- | --- | --- |
| **Cheltuieli, total** | **3929,4** | **141,3** | **4070,7** |
| *Ponderea în totalul cheltuielilor bugetului de stat, %* | *9,5* | x | *9,7* |
| cheltuieli curente | 3606,8 | 158,0 | 3764,8 |
| cheltuieli capitale | 322,6 | -16,7 | 305,9 |
| **Resurse total,** | **3929,4** | **141,3** | **4070,7** |
| *inclusiv:* |  |  |  |
| resurse generale | 3412,7 | 144,8 | 3557,5 |
| resurse ale proiectelor finanțate din surse externe | 369,6 | -23,5 | 346,1 |
| venituri colectate | 147,1 | 20,0 | 167,1 |

Factorii principali care au condiționat modificarea alocațiilor sunt:

*majorări de alocații în volum de 170,5 mil.lei pentru:*

* consolidarea bazei tehnico-materiale a instituțiilor medico-sanitare publice pentru care Ministerul Sănătății, Muncii și Protecției Sociale are calitatea de fondator, inclusiv prin achiziționarea autosanitarelor – *105,1* *mil.lei;*
* contribuția Guvernului pentru implementarea proiectului „Asigurarea cu ambulanțe” finanțat din contul împrumutului Băncii de Dezvoltare a Consiliului Europei *– 31,1 mil.lei;*
* majorarea salariului de funcție (bază) cu 10 la sută pentru angajații salarizați în baza Rețelei tarifare unice – *13,0 mil.lei*;
* calcularea primei de asigurare obligatorie de asistență medicală la ajutorul material, ca urmare a abrogării, prin Legea nr.123/2017, în vigoare din 01.01.2018, a anexei nr.3 la Legea cu privire la mărimea, modul și termenele de achitare a primelor de asigurare obligatorie de asistență medicală nr.1593/2002 – *0,4 mil.lei;*
* prestarea serviciilor de asistență medicală în cadrul Programului ramural de servicii medicale prestate contingentului arondat în cadrul Asociației Curativ-Sanatoriale și de Recuperare a Cancelariei de Stat – *0,9 mil.lei*;
* cheltuielile prevăzute a fi efectuate din veniturile colectate de instituțiile din domeniul ocrotii sănătății – *20,0 mil.lei;*

*reduceri de alocații în sumă de 29,2 mil.lei, în legătură cu:*

* implementarea activităților proiectelor finanțate din surse externe – 23,5 mil.lei, din care la proiectul „Îmbunătățirea serviciilor medicale în Republica Moldova” – majorare cu 1,2 mil.lei și la proiectul „Asigurarea cu ambulanțe” din contul împrumutului Băncii de Dezvoltare a Consiliului Europei – diminuare cu 24,7 mil.lei;
* redistribuire de alocații către Administrația Națională a Penitenciarelor pentru asistența medicală a colaboratorilor sistemului penitenciar - *5,2 mil.lei;*
* redistribuire către Ministerul Agriculturii, Dezvoltării Regionale și Mediului pentru proiecte de transfer tehnologic - *0,5 mil.lei.*

***3.3.8.Cultură, artă, sport şi acţiuni pentru tineret***

Cheltuielile pentru grupa dată sunt prevăzute cu o creștere de 25,6 mil.lei sau 3,7 la sută față de cele aprobate. *mil.lei*

|  | Aprobat | Propuneri de modificare (+;-) | Precizat |
| --- | --- | --- | --- |
| **Cheltuieli, total** | **695,4** | **25,6** | **721,0** |
| *Ponderea în totalul cheltuielilor bugetului de stat, %* | *1,7* | x | *1,7* |
| cheltuieli curente | 643,3 | 14,5 | 657,8 |
| cheltuieli capitale | 52,1 | 11,1 | 63,2 |
| **Resurse total,** | 695,4 | 25,6 | 721,0 |
| *inclusiv:* |  |  |  |
| resurse generale | 681,8 | 25,5 | 707,3 |
| venituri colectate | 13,6 | 0,1 | 13,7 |

Factorii principali care au generat modificarea cheltuielilor sunt:

- majorarea salariului de funcție cu 10 la sută pentru angajații salarizați în baza Rețelei tarifare unice – 4,3 mil.lei;

- calcularea primei de asigurare obligatorie de asistență medicală la ajutorul material – 0,4 mil. lei;

- reparația capitală a acoperișului Muzeului Național de Istorie – 8,5 mil. lei;

- proiectarea sistemului antiincendiar pentru Teatrul Național de Operă și Balet „Maria Bieșu”– 0,8 mil. lei;

- îmbunătățirea bazei tehnico-materiale a școlilor sportive – 2,0 mil. lei;

- asigurarea cheltuielilor nevalorificate în anul precedent pentru Comisia Națională a Republicii Moldova pentru UNESCO – 0,5 mil. lei;

- reconstrucția rețelelor electrice și instalarea sistemelor de răcire a aerului și stingere automată a incendiilor pentru IPNA Teleradio-Moldova – 8,6 mil. lei;

- ajustarea cheltuielilor din contul veniturilor colectate – 0,1 mil. lei;

- acoperirea insuficienței de resurse la școlile sportive la nivel local – 0,4 mil.lei.

***3.3.9. Învăţămînt***

Cheltuielile pentru grupa dată sunt prevăzute cu o creștere de 47,8 mil.lei sau 0,5 la sută față de aprobat.

*mil.lei*

|  | Aprobat | Propuneri de modificare (+;-) | Precizat |
| --- | --- | --- | --- |
| **Cheltuieli, total** | **9909,6** | **47,8** | **9957,4** |
| *Ponderea în totalul cheltuielilor bugetului de stat, %* | *24,0* | x | *23,7* |
| cheltuieli curente | 9441,9 | 66,2 | 9508.1 |
| cheltuieli capitale | 467,7 | -18,4 | 449,3 |
| **Resurse total,** | **9909,6** | **47,8** | **9957,4** |
| *inclusiv:* |  |  |  |
| resurse generale | 9525,6 | 99,0 | 9624,6 |
| resurse ale proiectelor finanțate din surse externe | 210,6 | -52,7 | 157,9 |
| venituri colectate | 173,4 | 1,5 | 174,9 |

Factorii principali care au generat modificarea cheltuielilor sunt:

- calcularea primei de asigurare obligatorie de asistență medicală la ajutorul material – 9,3 mil.lei, inclusiv 8,3 mil.lei din contul transferurilor cu destinație specială către bugetele locale;

- majorarea salariului de funcție cu 10 la sută pentru angajații salarizați în baza Rețelei tarifare unice a instituțiilor de învățămînt din subordinea Ministerului Afacerilor Interne – 0,6 mil.lei;

- majorarea normei financiare de alimentare a copiilor/elevilor din instituțiile de învățămînt, cu începere de la 1 septembrie 2018 – 51,2 mil.lei, inclusiv 48,0 mil.lei din contul transferurilor cu destinație specială către bugetele locale;

- majorarea cheltuielilor pentru realizarea proiectelor de investiții capitale – 11,9 mil.lei;

- majorarea cheltuielilor din contul suportului bugetar finanțat de Banca Mondială în cadrul Proiectului „Reforma învățămîntului în Moldova”, pentru finalizarea lucrărilor de renovare a școlilor – 10,0 mil.lei;

- reparații capitale ale unor instituții de învățămînt profesional tehnic (Colegiul Tehnic Agricol din Svetlîi și Colegiul Tehnic Agricol din Soroca) – 7,1 mil.lei;

- lucrări de renovare și amenajare pentru unele instituții de învățămînt din subordinea Ministerului Educației, Culturii și Cercetării – 1,2 mil.lei;

- plata îndemnizațiilor la încetarea raporturilor de muncă a angajaților din cadrul Academiei ”Ștefan cel Mare” din subordinea Ministerului Afacerilor Interne – 0,4 mil.lei;

- majorarea transferurilor cu destinație specială către bugetele locale pentru acoperirea insuficiențelor de mijloace ale unor instituții de învățămînt – 1,9 mil.lei;

- majorarea alocațiilor în legătură cu trecerea în grupa dată a cheltuielilor din alte grupe funcționale: 4,3 mil.lei în urma redistribuirii alocațiilor Consiliului Național pentru Acreditare și Atestare ca rezultat al creării Agenției Naționale de Asigurare a Calității în Educație și Cercetare și 1,5 mil.lei pentru Centrul integrat de pregătire pentru aplicarea legii al Ministerului Afacerilor Interne;

- reducerea alocațiilor din contul resurselor proiectelor finanțate din surse externe (”Reforma învățămîntului în Moldova”), din cauza revizuirii activităților spre implementare și, respectiv, imposibilității de absorbție integrală a mijloacelor prevăzute – 53,1 mil.lei, precum și majorarea alocațiilor altor proiecte – 0,4 mil.lei, din contul soldului de mijloace înregistrat la începutul anului;

- majorarea cheltuielilor din contul veniturilor colectate ale instituțiilor de învățămînt – 1,1 mil.lei.

***3.3.10. Protecție socială***

Cheltuielile pentru grupa dată sunt prevăzute cu o micșorare de 252,6 mil.lei sau cu 3,3 la sută față de cele aprobate.

*mil.lei*

|  | Aprobat | Propuneri de modificare (+;-) | Precizat |
| --- | --- | --- | --- |
| **Cheltuieli, total** | **7627,9** | **-252,6** | **7375,3** |
| *Ponderea în totalul cheltuielilor bugetului de stat, %* | *18.5* | x | *17.6* |
| cheltuieli curente | 7575,5 | -259,2 | 7316,3 |
| cheltuieli capitale | 52,4 | 6,6 | 59,0 |
| **Resurse, total** | **7627,9** | **-252,6** | **7375,3** |
| *inclusiv:* |  |  |  |
| resurse generale | 7516,2 | -262,5 | 7253,7 |
| resurse ale proiectelor finanțate din surse externe | 3,2 | 9,9 | 13,1 |
| venituri colectate | 108,5 |  | 108,5 |

Modificarea alocațiilor pentru protecția socială a fost condiţionată de**:**

* *micșorări de alocații* în volum de 295,9 mil.lei pentru:

- transferuri de la bugetul de stat pentru acoperirea deficitului bugetului asigurărilor sociale de stat cu 241,8 mil.lei, ca urmare a majorării veniturilor proprii ale bugetului în cauză cu 319,9 mil.lei, majorării cheltuielilor din resursele proprii cu 81,0 mil.lei și compensării diferenței de tarife angajatorului din sectorul agrar cu 2,9 mil.lei;

* transferuri de la bugetul de stat la bugetul asigurărilor sociale de stat pentru prestațiile sociale cu 51,6 mil.lei, determinate de micșorarea numărului beneficiarilor de prestații sociale. Au fost prevăzute mijloace financiare în volum de 5,7 mil.lei pentru majorare, începînd cu 1 noiembrie 2018, a cuantumului ajutorului pentru perioada rece a anului cu 35 lei de la 315 la 350 lei.
* investiții capitale (construcția blocului de locuit pentru participanții la lichidarea avariei de la C.A.E. Cernobîl, mun. Chișinău) cu 2,5 mil.lei;
* *majorări de alocații* cu 43,3 mil.lei pentru:
* majorarea salariului de funcție (bază) cu 10 la sută pentru angajații salarizați în baza Rețelei tarifare unice - 9,3 mil.lei;
* calcularea primei de asigurare obligatorie de asistențe medicală la ajutorul material, ca urmare a abrogării, prin Legea nr.123/2017, în vigoare din 01.01.2018, a anexei nr.3 la Legea cu privire la mărimea, modul și termenele de achitare a primelor de asigurare obligatorie de asistență medicală nr.1593/2002 – 0,3 mil.lei;
* implementarea activităților a trei proiecte finanțate din surse externe - 9,9 mil.lei;
* asigurarea beneficiarilor cu mijloace ajutătoare tehnice confecționate și prestarea serviciilor de reabilitare medico-sociale a persoanelor cu dizabilități și participanților la război și altor persoane cu dizabilități locomotorii - 4,1 mil.lei;
* asigurarea activității curente a Ministerului Sănătății, Muncii și Protecției Sociale și instituțiilor din subordine - 3,0 mil.lei;
* transferuri cu destinație specială de la bugetul de stat către bugetele locale, în legătură cu modificarea numărului beneficiarilor, includerea datoriilor pentru anul 2017 și calcularea primei de asigurare obligatorie de asistență medicală la ajutor material pentru serviciile sociale - 1,6 mil.lei;
* executarea titlului executoriu întru recuperarea valorii averii confiscate moștenitorilor persoanelor supuse represiunilor politice - 15,1 mil.lei.
  1. ***Balanța bugetului de stat și finanțarea deficitului bugetar***

Modificările operate la partea de venituri și cheltuieli a bugetului de stat s-au soldat cu majorarea deficitului aprobat a bugetului de stat cu 348,6 mil. lei, în sumă nominală constituind 5 062,5 mil. lei. Volumul total al deficitului îi revine totalmente bugetului de stat.

Ca pondere în PIB deficitul de casă a bugetului va constitui 3,1% comparativ cu 2,9% aprobat. Totodată, acest nivel al deficitului nu afectează regula fiscală stabilită în art. 15 al Legii nr.181/2014. Această regulă bugetar-fiscală impune ca deficitul bugetar, excluzînd granturile, să nu depășească nivelul de 2,5% în PIB. De remarcat, că în condițiile existenței surselor reale de finanțare a proiectelor de investiții capitale din surse externe și interne, se permite depășirea nivelului limită a deficitului bugetului. Conform estimărilor, suma deficitului, fără granturi, va constitui 4,3% din PIB față de 4,7% din PIB aprobat. Totodată, suma deficitului, fără granturi și cheltuieli capitale pe proiecte din surse externe, va constitui 2,47% din PIB față de 2,5% din PIB aprobat.

Modificarea soldului bugetar (deficit) va fi efectuată reieșind din păstrarea în vizor a investițiilor capitale pentru proiectele din sectorul drumurilor, care vor fi finanțate din soldurile nevalorificate ale granturilor primite la finele anului 2017 (a căror debursare trebuia să aibă loc în 2018) și din contul majorării veniturilor la componenta de bază. Totodată, se propune modificarea structurii surselor de finanțare a deficitului, ca urmare a schimbărilor, parvenite în special la intrările de împrumuturi externe. Aceste schimbări au avut impact asupra volumelor de emisiune a VMS, care urmează să asigure necesitățile de finanțare a deficitului.

Concomitent, au fost reestimate resursele *proiectelor finanțate din surse* *externe*, deficitul pe această componentă a bugetului de stat fiind în scădere cu 697,2 mil. lei, iar la componenta de bază se majorează cu 1 045,8 mil.lei.

Estimările surselor de finanțare a deficitului bugetului de stat și propunerile de modificare a acestora se prezintă în următorul tabel, *(mil.lei):*



Principalele modificări la sursele de finanțare a deficitului bugetului de stat se prezintă după cum urmează:

* la active financiare suma totală se majorează cu *192,0* *mil.lei,* inclusiv din contul:
* *majorării procurării acțiunilor și altor forme de participare în capitalul social în interiorul țării* (reducerea sumei pentru participarea în capitalul social al ÎS “Calea Ferată din Moldova” cu 46,2 mil.lei, alocarea sumei de 102,0 mil.lei în calitate de aport SRL “Arena Națională”, majorarea capitalului social ÎS „Palatul Republicii” – 19,5 mil.lei, ÎS “Pensiunea din Holercani” – 11,95 mil.lei) – *87,25* *mil.lei;*
* *alte creanțe ale bugetului* (rambursarea mijloacelor bugetare din anii precedenți) – *330,5* *mil.lei;*
* micșorarea cu *51,3* *mil.lei* a sumelor destinate *rambursării împrumuturilor recreditate* (reducerea sumelor aprobate la împrumuturi recreditare interne între bugete cu 1,1 mil.lei, creanțe externe cu 0,1 mil.lei, iar la împrumuturi recreditate interne instituțiilor financiare și nefinanciare suma se majorează cu 50,1 mil.lei)*.* Această micșorare este condiționată de fluctuația de curs valutar, situația economico - financiară dificilă a beneficiarilor recreditați, precum și modificarea graficilor de rambursare ca urmare a reeșalonării datoriilor.
* la datorii, suma totală se majorează cu *323,0 mil.lei:*
* datoria internă se majorează cu *2091,1 mil.lei*.Majorarea se va produce în urma *emisiunii valorilor mobiliare de stat pe piața primară* în sumă de *600,0 mil. lei*, reieșind din reestimărea intrărilor de împrumuturi externe și pentru asigurarea necesităților de finanțare a deficitului. De asemenea se menține plafonul de completare a rezervei de lichiditate (în caz de necesitate), creată în anul 2017, pînă la suma de 2000,0 mil.lei.
* datoria externă se reduce cu *1768,1 mil.lei*.

*Finanțarea externă a fost redusă cu 1 869,8 mil. lei*, respectiv cu 1049,3 mil. lei din contul împrumuturilor pentru susținerea bugetului și 820,5 mil. lei din contul împrumuturilor destinate proiectelor finanțate din surse externe. Din suma totală a împrumuturilor pentru suport bugetar a fost exclusă asistența macrofinanciară din partea UE tranșa III în sumă de 414,0 mil. lei suportul bugetar oferit de Banca Mondială pentru reforma educației în sumă de 31,2 mil. lei și DPO tranșa II în valoare de 555,9 mil. lei. Din suma totală a împrumuturilor pentru proiecte finanțate din surse externe au fost reduse intrările pe următoarele proiecte majore: Construcția penitenciarului din Chișinău – 111,5 mil.lei, Reabilitarea rețelelor electrice – 91,4 mil.lei, Construcția Sălii polivalente – 200,0 mil.lei (Hotărîrea Guvernului nr.407 din 25.04.2018), Proiectul de susținere a programului în sectorul drumurilor – 352,4 mil.lei (au fost reziliate contracte și urmează să fie lansate alte proceduri de licitație ce va duce la imposibilitatea de valorificare a sumelor aprobate), IFAD VII – 52,2 mil.lei. De asemenea, toate intrările de împrumuturi au fost reestimate la cursul de schimb actualizat.

Sumele destinate *rambursării împrumuturilor externe* în urma precizării termenelor de rambursare și a fluctuației cursului de schimb se reduc *cu 101,7 mil. lei* față de suma aprobată în buget*.*

* 1. ***Soldul datoriei de stat în anul 2018***

La situația din 31 decembrie 2018, soldul datoriei de stat în valoare nominală va constitui 56 976,5 mil. lei, diminuându-se cu 4 753,0 mil. lei față de valoarea aprobată, fiind influențat în special de diminuarea soldului datoriei de stat externe cu 5 353,0 mil. lei ca urmare a diminuării intrărilor de împrumuturi de stat externe și prognozei de apreciere a monedei naționale față de dolarul SUA. Astfel, ponderea soldului datoriei de stat în PIB se va micșora cu 3,0 p.p., față de valoarea aprobată, și la situația din 31 decembrie 2018 va constitui 35,0 % din PIB.

În structura datoriei de stat, la finele anului 2018, ponderea datoriei de stat externe va constitui 57,1 la sută, iar a datoriei de stat interne - 42,9 la sută.

La situația din 31 decembrie 2018, datoria de stat internă va constitui 24 459,6 mil.lei. Ponderea soldului datoriei de stat interne în PIB va constitui 15,0 la sută.

La situația din 31 decembrie 2017, soldul datoriei de stat externe a constituit 29 081,8 mil. lei (echivalentul a 1 700,7 mil. dolari SUA). Pe parcursul anului 2018, se estimează intrări din împrumuturi de stat externe în valoare de 5 843,9 mil. lei și rambursări în sumă de 2 208,4 mil. lei. Către finele anului 2018, se prognozează că soldul datoriei de stat externe nu va depăși 32 516,9 mil. lei (1 936,7 mil. dolari SUA).Ponderea soldului datoriei de stat externe în PIB va constitui 19,9 la sută.

Pornind de la modificările și ajustările propuse la partea de venituri, partea de cheltuieli, soldul bugetar și sursele de finanțare a deficitului bugetului de stat, respectiv, se operează modificări la partea textuală a Legii bugetului de stat pe anul 2017, iar anexele nr.1-5 se expun în redacție nouă.

*La prezentele note se anexează următoarele tabele:*

*Tabelul nr.1”Propuneri de modificare a Anexei nr.1 ”Indicatorii generali și sursele de finanțare ale bugetului de stat ””*

*Tabelul nr.2 ”Propuneri de modificare a Anexei nr.2 ”Componența veniturilor bugetului de stat””*

*Tabelul nr.3 ”Propuneri de modificare a Anexei nr.3 ”Bugetele autorităților publice centrale””*

*Tabelul nr.4 ”Propuneri de modificare a Anexei nr.4 ”Investițiile capitale pe autoritățile publice centrale””*

*Tabelul nr.5 ”Propuneri de modificare a Anexei nr.5 ”Volumul transferurilor de la bugetul de stat către bugetele locale””*

**Ministru Octavian ARMAȘU**